

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 11.augustā Nr.**410** (prot.Nr.**17**, **12**.§)

**Par zemesgabala pieņemšanu dāvinājumā**

Pamatojoties uz likuma “Par pašvaldībām” 15.panta pirmās daļas 2. un 10.punktu, 21.panta pirmās daļas 17.punktu, saskaņā ar Civillikuma 1928.pantu un ievērojot likuma „Par interešu konflikta novēršanu valsts amatpersonu darbībā” 14.panta otro daļu, kas paredz institūcijas tiesības pieņemt ziedojumu publiskām vajadzībām, ja ziedojums neietekmē lēmuma pieņemšanu attiecībā uz ziedotāju, ievērojot to, ka ar Daugavpils pilsētas domes 2013.gada 14.februāra lēmumu Nr.64 apstiprināts detālplānojums “Ielu izveide Ziemeļu industriālajā zonā Daugavpilī”, ievērojot Daugavpils pilsētas domes 2016.gada 11.februāra lēmumu Nr.51 „Par nodomu līgumu noslēgšanu”, nodrošinot projekta “Daugavpils pilsētas Ziemeļu rūpniecības zonas infrastruktūras attīstība” realizāciju, izbūvējot jaunas pilsētas ielas, sekmējot saimniecisko darbību un mazinot bezdarbu, ņemot vērā, ka uz SIA “DEREX”, reģistrācijas Nr.51503050951, juridiskā adrese Višķu iela 21F, Daugavpils, piederošā zemesgabala saskaņā ar detālplānojumu plānots izbūvēt ielu, ievērojot ar zemesgabala īpašnieku noslēgtu nodomu līgumu, atklāti balsojot: PAR – 13 (V.Borisjonoks, J.Dukšinskis, P.Dzalbe, A.Gržibovskis, N.Ignatjevs, R.Joksts, N.Petrova, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Pieņemt bez atlīdzības Daugavpils pilsētas pašvaldības īpašumā sabiedriskajām vajadzībām - ielu izbūvei:

1.1. no SIA “DEREX”, reģistrācijas Nr.51503050951, juridiskā adrese Višķu iela 21F, Daugavpils, nekustamo īpašumu, kas sastāv no zemes vienības ar kadastra apzīmējumu 0500 007 0125, 175kvm platībā (skat. pielikumā), noslēdzot ar zemesgabala īpašnieku dāvinājuma līgumu.

2. Pilnvarot Daugavpils pilsētas domes priekšsēdētāju parakstīt dāvinājuma līgumu.

3. Dāvinājuma rezultātā īpašuma tiesības iegūst Daugavpils pilsētas pašvaldība un lēmuma 1.punktā minētais nekustamais īpašums izmantojams pilsētas ielu izbūvei.

4. Noteikt, ka visus izdevumus par zemes gabala atdalīšanu, dāvinājuma līgumu sastādīšanu, nostiprinājuma lūgumu noformēšanu, kā arī nodevu un izdevumus par dāvinājuma līguma ierakstīšanu zemesgrāmatā apmaksā Daugavpils pilsētas pašvaldība.

5. Lēmuma izpildi kontrolē Daugavpils pilsētas Īpašuma pārvaldīšanas departaments.

Pielikumā: 1. Zemesgabala shēma (plāns);

2. Dāvinājuma līguma projekts.

Domes priekšsēdētājs *(personiskais paraksts)*  J.Lāčplēsis